[{"text_idx": "#000000", "text": "RNLI: Dynes yn hyfforddi i fod yn llywiwr"}, {"text_idx": "#000002", "text": "Mae dynes 25 oed sy'n gwirfoddoli gyda'r RNLI yn hyfforddi i fod y llywiwr cyntaf benywaidd erioed gyda chriw bad achub yr RNLI ym Mhorthdinllaen."}, {"text_idx": "#000004", "text": "Mae hi'n gweithio fel heddwas gyda Heddlu Gogledd Cymru ac fe ddechreuodd ei chyfnod o hyfforddiant fel llywiwr dros 18 mis yn o\u0302l. Mae hi'n gobeithio cwblhau ei hyfforddiant flwyddyn nesaf pan y gallai gael ei phenodi fel ail lywiwr wrth gefn."}, {"text_idx": "#000006", "text": "Yn ystod y diwrnod fe gafwyd ymarferiad ar y cyd gyda hofrennydd achub, ac fe gafodd Caryl ei chodi o'r cwch i'r hofrennydd ac yna yn o\u0302l i lawr."}, {"text_idx": "#000007", "text": "Dywedodd Caryl: \"Dwi wedi bod yn hyfforddi o dan lygad wyliadwrus Mike ers 18 mis. Mae dod yn llywiwr llawn gyda'r RNLI yn sialens arall rwyf yn benderfynol o'i chwblhau.\""}, {"text_idx": "#000008", "text": "Ychwanegodd: \"Rwy'n falch i gael derbyn diwrnod llawn o hyfforddiant yn y mo\u0302r ger ein gorsaf ym Mhorthdinllaen."}]